Jaroslav Dóczy

Jaroslav Dóczy (* 16. apríl 1960, Nitra) bol riaditeľom Divadla Andreja Bagara v Nitre a externe vykonával aj pedagogickú činnosť na Filozofickej fakulte UKF v Nitre a na Súkromnom konzervatóriu v Nitre. Je ženatý a má dve deti. Je synom slovenskej hereckej legendy Jozefa Dóczyho. Jeho brat Peter sa venoval hudbe († 25.12.2020).

 Vzdelanie 
Po ukončení Základnej deväťročnej školy na ulici Janka Kráľa v Nitre v roku 1975, začal navštevovať Gymnázium na Párovskej ulici v Nitre. Po maturite, v roku 1979 sa prihlásil na štúdium Elektrotechnickej fakulty SVŠT v Bratislave. Štúdium v roku 1980 zanechal a začal študovať na Mechanizačnej fakulte VŠP v Nitre. Tú ukončil štátnou skúškou v roku 1985. V rokoch 19861988 absolvoval mimoriadne štúdium v odbore Filmová a televízna dokumentárna tvorba na VŠMU v Bratislave. V roku 2011 získal doktorát z filozofie na Katedre kulturológie UKF v Nitre.

 Pracovné skúsenosti 
Prvú pracovnú zmluvu uzatvoril 1. apríla 1980. Pracoval ako premietač v kine a lepič plagátov v nitrianskej Mestskej správe kín. V tejto činnosti pokračoval externe aj popri štúdiách na vysokej škole až do roku 1985. Od 1. septembra 1985 začal pracovať na výstavisku Agrokomplex ako garant výstav. Už v roku 1986 pracuje ako samostatný odborný referent programového a filmového oddelenia v Dome ČSSP. V roku 1988 sa stáva vedúcim programového a filmového oddelenia. V roku 1990 uspeje vo výberovom konaní na riaditeľa Domu kultúry Orbis. Na tomto poste pôsobí až do roku 1994, kedy odchádza do privátnej sféry. Stáva sa generálnym riaditeľom spoločnosti N-RADIO, ktorá získala licenciu na rozhlasové vysielanie prvého nezávislého regionálneho rádia v Nitre. Od roku 2002 začína externe vyučovať na Filozofickej fakulte UKF v Nitre predmety spojené s médiami, kultúrnymi organizáciami a marketingom. Po ukončení vysielania N-Rádia, pracuje ako PR manažér v spoločnosti JOLIN. V roku 2007 prijíma ponuku Mesta Nitra na prípravu kandidatúry Európske hlavné mesto kultúry 2013. V roku 2009 začína pracovať na príprave projektu Mediálneho centra UKF. V roku 2011 sa stáva jeho riaditeľom. V roku 2016 sa zúčastnil výberového konania na riaditeľa Divadla Andreja Bagara v Nitre. Jeho projekt „Otvorené divadlo“ získal najviac hlasov a Zastupiteľstvo NSK ho k 15. júlu 2016 podporou naprieč politickým spektrom navrhlo menovať za riaditeľa DAB.

 Záujmy 
Medzi najväčšie záujmy Jaroslava Dóczyho patrí hudba, divadlo, televízia a film. Účinkoval v rôznych hudobných skupinách ale aj v televízii či vo filme. Podieľal sa na príprave rôznych kultúrno-spoločenských podujatí. Hrá golf.

 1975-1985 gitarista a spevák, skladateľ - hudobné skupiny Crux, Riavy, Nitrava, Digit
 1986-1995 diskotekár

 Účinkovanie vo filme a televízii 
 1988 - Vlakári (vedľajšia postava - diskotekár)
 2012 - Súdna sieň - Smradľavý plot (vedľajšia postava - navrhovateľ)
 2013 - Súdna sieň - Nemáš pochopenie (vedľajšia postava - svedok)
 2013 - Rodinné záležitosti (epizódna postava - domovník)
 2013 - Pravdivé príbehy Katky Brychtovej - Bratia (epizódna postava - riaditeľ školy)
 2014 - Páli vám to! (súťažná show - súťažiaci)
 2015 - Pravdivé príbehy Katky Brychtovej - Rozdelení (epizódna postava - bezdomovec)
 2016 - Reklamný spot SLSP (návštevník pobočky a jeho dojmy z nového produktu)
 2016 - Hotel (seriál - epizódna postava - strýko Emil)
 2017 - Bezpečný senior (seriál - hlavná postava - dedko)
 2017 - Vlci (seriál - epizódna postava - sudca)
 2017 - Rex (seriál - epizódna postava - vrátnik)
 2018 - Programová upútavka Slnko v sieti (nespokojný divák)
2018 - Seniorik (seriál - hlavná postava - Dedo Jozef)
2019 - Horná-Dolná (seriál - epizódna postava - bezdomovec)
2019 - Rodinné prípady - Iný život - (seriál - epizódna postava - Laco Benko)
2019 - Oteckovia (seriál - epizódny postava - Profesor Kľačko)
2019 - Nový život I. (seriál - epizódny postava - MUDr. Mach)
2020 - Reklamný spot SLSP (dedko na rybačke)
2020 - Nový život II. (seriál - epizódna postava - MUDr.Mach)
2020 - Susedia (seriál - epizódna postava - Starček)
2020 - Reklamný spot Arriva (cestujúci)
2020 - Pán profesor 2 (seriál - epizódna postava - kurátor Lošonský)
2021 - Nový život III. (seriál - epizódna postava - MUDr.Mach)
2021 - Rodinné prípady - Tribunál (seriál - epizódna postava - Milan Hofbauer)
2021 - Kraj /seriál - (epizódna postava . Rybár 1)
2021 - Priznanie/seriál - (epizódna postava - Jozef, predajca auta)
2021 - Svätý Max/seriál - (vedľajšia postava . Sedláček)
2022 - Duch/seriál - (epizódna postava lekár)
2022 - Rodinné prípady - Zázračné uzdravenie (seriál - epizódna postava - Karol)
2022 - The Strangers - (Netflix - Venus citizen)
2023 - Čas nádejí - (seriál - epizódna postava - príslušník SNB)
2023 - Mama na prenájom - (seriál - epizódna postava - MUDr.Holý)
2023 - Nemocnica - (seriál - epizódna postava - Boris Kršák podnikateľ)
2023 - Aj to sa stáva - 1. diel Nečakaný Santa (epizódna postava - Sused)
2024 -  Neurer - (epizódna postava Forézny psychológ Schwarz)
2024 - Sľub - (epizódna postava - Vrátnik )
2024 - Rodinné prípady - Očakávania - (epizódna postava - majiteľ a riaditeľ cestovnej kancelárie)
2024 - Vina - (epizódna postava - vodič auta)
2024 - Jednotka Jastrab - Lovci - (epizódna postava - Kaliský politik)
2025 - Katastrofy SK - Smrť v EMO (epizódna postava - otec zomrelého syna)
2025 - Ranč (epizódna postava Edo - nápadník)
2025 - Anna zo zeleného lesa (epizódna postava - Lúpežník)
2025 - Vraždy v dolinách (epizódna postava - otec Molnár)
2025 - Adam's Acht (Denazification officer)
2025 - Sľub (epizódna postava Ľuboš Rovný)

 Spolupráca na projektoch 
 1997 – Medacta – galaprogram (dramaturgia, réžia)
 1994 – Letecký deň s N-rádiom (produkcia)
 1995 – Letecký deň s N-rádiom (produkcia)
 1996 – Letecký deň s N-rádiom (produkcia)
 1997 – Letecký deň s N-rádiom (produkcia)
 1998 – Letecký deň s N-rádiom (produkcia)
 2007 – Mediálne centum a rádio Plus (návrh a realizácia projektu)
 2009 – Wingastfest – medzinárodný festival vína gastronómie a kultúry (produkcia)
 2010-2014 Vzdelávanie divadlom (audiovizuálna tvorba)
2020 - Vogue (módna story s Branislavom Šimončíkom motivovaná filmom Prelet nad kukučím hniezdom)
2025 - ROTARY (event pri príležitosti klubov a benefícia)

 Publikačná činnosť 
 2014 – Vývojové trendy regionálnej kultúry na Slovensku – monografia
 2015 – Autor-Vize-Meze-Televize – kolektívna medzinárodná monografia
2019 - Divadlo Andreja Bagara 70 - kolektív autorov

 Politická a občianska angažovanosť 
Nie je členom žiadnej strany ani hnutia.
 1994 -1998 - poslanec Mestského zastupiteľstva v Nitre, člen Mestskej rady, člen komisie kultúry
 1998 - 2012 - člen komisie kultúry MZ v Nitre
 od 1995 - člen Rotary Club Nitra
 2014 - 2018 - člen kreatívneho tímu na realizáciu kreatívneho centra v Nitre (RIUS 2014-2020)
2019 - 2022 - člen Vedeckej a Umeleckej rady Fakulty dramatických umení AU v Banskej Bystrici
od 13.7.2021 - predseda Asociácie slovenských divadiel a orchestrov
od 2022 - externý člen Akreditačnej rady AU v Banskej Bystrici
od 2023 - člen Správnej rady UKF v Nitre

 Ocenenia 
 2006 - Cena Tomáša J. Baťu - za rozvoj medzinárodnej spolupráce
 2022 - Paul Harris Felow Award

Kategória:Riaditelia divadiel na Slovensku
Kategória:Osobnosti z Nitry